Primarul municipiului Slatina, Emil Moț anunță că toate investițiile finanțate prin Compania Națională de Investiții, se află în grafic.
Luni, 25 martie 2024, în cadrul întâlnirii primarului Emil Moț cu directorul general al Companiei Naționale de Investiții, Manuela Pătrășcoiu, au fost stabilite cu certitudine viitoarele investiții. Este vorba despre o Sală Polivalentă modernă, un Stadion cu capacitate pentru 10.000 de spectatori și o Creșă cu 110 locuri.
"Dragi slătineni, în urma întâlnirii de ieri cu doamna Manuela Pătrășcoiu, director general al Companiei Naționale de Investiții, avem certitudinea că toate investițiile municipiului Slatina, finanțate din fondurile companiei, sunt în grafic.
Astfel, în viitorul apropiat, Slatina se va bucura de o Sală Polivalentă modernă, un Stadion cu capacitate pentru 10.000 de spectatori și o Creșă cu 110 locuri", este mesajul edilului.